Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szabályairól szóló 3/2003. (I. 25.) BM—GKM—KvVM együttes rendelet.
Paragraph Index: 324

10. Általános követelmények 10.1. Biztonság A biztonság szempontjából kritikus alkatrészek és különösen a vasúti jármûvek mozgásában részt vevõ alkatrészek tervezése, építése vagy összeszerelése, karbantartása és felügyelete olyan legyen, hogy a hálózatra vonatkozóan elõírt céloknak megfelelõen — ideértve a korlátozott üzemmódot is — garantálja a biztonságot. A kerék/sín érintkezésre vonatkozó paramétereknek meg kell felelniük a szükséges futásbiztonsági követelményeknek, amelyek szavatolják a legnagyobb engedélyezett sebesség melletti biztonságos közlekedést. A felhasznált alkatrészeknek használati idõtartamuk alatt bírniuk kell a számukra meghatározott rendes vagy kivételes terheléseket. Az esetleges véletlen meghibásodások hatásait a biztonságra a megfelelõ eszközökkel a lehetõ legkisebbre kell csökkenteni. A helyhez kötött létesítmények valamint a gördülõ állomány tervezése és a felhasznált anyagok kiválasztásakor arra kell törekedni, hogy tûz esetén a tûz és füst keletkezése, terjedése és hatása a lehetõ legnagyobb mértékben korlátozható legyen. A felhasználók általi kezelésre szánt eszközöket úgy kell megtervezni, hogy azok abban az esetben se veszélyeztessék az eszköz biztonságos mûködését vagy a felhasználók egészségét és biztonságát, ha elõre láthatóan olyan módon használják õket, amely nem felel meg a kiadott használati utasításnak. 10.2. Megbízhatóság és rendelkezésre állás A vasúti jármûvek mozgásában részt vevõ rögzített és mozgó alkatrészek felügyeletét és karbantartását úgy kell megszervezni, elvégezni és mennyiségileg meghatározni, hogy üzemeltetésük a rendeltetés szerinti feltételek mellett folytatódhasson. 10.3. Egészségvédelem Tilos a vasúti jármûveken és a vasúti infrastruktúrában olyan anyagokat felhasználni, amelyek felhasználásuk módjuknál fogva veszélyeztethetik azoknak a személyeknek az életét, testi épségét, egészségét, akik hozzájuk férhetnek. Ezeket az anyagokat olyan módon kell kiválasztani, felhasználni és alkalmazni, amely korlátozza a káros és veszélyes gõzök és gázok kibocsátását, különösen tûz esetén. 10.4. Környezetvédelem A vasúti rendszer létrehozásának és üzemeltetésének környezeti hatását a rendszer tervezési szakaszában a kü- 2003/156. szám lön jogszabályokban2 foglaltakkal összhangban kell felmérni és figyelembe venni. A vonatokon és az infrastruktúrában használt anyagoknak meg kell akadályozniuk a környezetre káros és veszélyes gõzök és gázok kibocsátását, különösen tûz esetén. A gördülõ állományt és az energiaellátási rendszereket úgy kell tervezni és gyártani, hogy elektromágnesesség szempontjából összeegyeztethetõk legyenek azokkal a létesítményekkel, berendezésekkel továbbá köz- és magánhálózatokkal, amelyekkel esetlegesen interferálnának. A vasúti rendszer mûködésénél be kell tartani a zajártalomra vonatkozó hatályos elõírásokat. A vasúti rendszer üzemeltetése nem okozhat megengedhetetlen mértékû talajrezgést az infrastruktúrához közel elhelyezkedõ, átlagos karbantartási állapotban levõ létesítményeknél és területeken. 10.5. Mûszaki összeegyeztethetõség Az infrastruktúra és a helyhez kötött létesítmények mûszaki jellemzõinek összhangban kell lenniük egymással, és a vasúti rendszer jellemzõivel. Amennyiben a hálózat bizonyos szakaszain ez a követelmény csak nehezen valósítható meg, úgy lehetõség van átmeneti, a jövõbeni megfelelõséget lehetõvé tevõ megoldások bevezetésére. B. A HAGYOMÁNYOS VASÚTI RENDSZER STRUKTÚRÁLIS ALRENDSZERE

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes